Lietuvos futbolo federacija

Lietuvos futbolo federacija – nevyriausybinė organizacija, reguliuojanti Lietuvos futbolą. Būstinė įsikūrusi Kaune, Sporto g. 3, šalia Dariaus ir Girėno stadiono. Kontroliuoja nacionalines , moterų ir jaunimo rinktines, organizuoja vyrų taurės ir lygų varžybas. A lygos varžybas federacijos pavedimu organizuoja Nacionalinė futbolo klubų asociacija. Pirmos lygos varžybas LFF pavedimu organizuoja Asociacija Lietuvos futbolo klubų sąjunga. Nuo 1994 m. organizuoja moterų lygų varžybas, nuo 1996 m. – salės futbolo varžybas. Dar organizuoja paplūdimio futbolo varžybas.

 Istorija 

1911 m. surengtos pirmosios tarpmiestinės futbolo rungtynės. 1919 m. gegužės 18 d. Kaune įkurta Lietuvos sporto sąjunga (LSS), 1920 m. LSS mėgino organizuoti futbolo čempionatą, bet neatsirado pakankamai norinčių komandų.

1922 m. įkurta Lietuvos sporto lyga (LSL), tais pačiais metais surengtas pirmasis čempionatas, kuriame varžėsi 10 Kauno komandų. 1923 m. LSL tapo FIFA nare. XX a. penktojo dešimtmečio pradžioje Tarybų Sąjungai okupavus Lietuvą, federacija išformuota.

1959 m. gegužės 15 d. įkurta Lietuvos futbolo federacija, jos pirmininku išrinktas Jonas Uloza, atsakinguoju sekretoriumi – Stasys Paberžis.

Atkūrus Nepriklausomybę, 1991 m. gruodžio 9 d. LFF sugrąžinta į FIFA, 1992 m. balandžio 23 d. tapo UEFA nare. Iš pradžių  būstinės adresas buvo Šeimyniškių g. 19 (Vilnius), 2013 m. ji persikėlė prie pat LFF stadiono (Stadiono g. 2), o pastarąjį pardavus „Žalgiriui“, 2025 m. balandžio 7 d. įsikūrė Kaune, Dariaus ir Girėno stadiono prieigose (Sporto g. 3).Pasižvalgykite – Kaune pristatyti naujieji Lietuvos futbolo federacijos namai. 2025-04-07, Lrytas.lt (tikrinta 2025-08-08).

 Struktūra 

Federacijos teisinė forma – asociacija, kurią sudaro Nariai. Aukščiausiasis LFF organas – Konferencija. Kitus klausimus sprendžia LFF Vykdomasis komitetas. Kasdieninę veiklą vykdo Administracija, kuriai vadovauja Generalinis sekretorius.Struktūra. Lff.lt (tikrinta 2025-08-08).

 Organai 
 Konferencija (aukščiausias organas)
 Vykdomasis Komitetas (kolegialus valdymo organas)
 Prezidentas
 Generalinis sekretorius (vienasmenis valdymo organas)
 Viceprezidentai
 Teisiniai organai: Drausmės komitetas, Apeliacinis komitetas, Klubų licencijavimo komitetas, Apeliacinis licencijavimo komitetas, Etikos komitetas
 Nuolatiniai komitetai: Teisėjų komitetas, Ekonomikos ir finansų komitetas
 Kiti organai: Trenerių taryba, Nepaprastųjų atvejų komitetas, Tyrimų komitetas

 Prezidentai 
 Vytautas Dirmeikis (1992 m. balandžio 23 d. – 1999 m. balandžio 1 d.)
 Vytautas Zimnickas (1999 m. balandžio 1 d. – 1999 m. spalis) (pareigas ėjo laikinai)
 Liutauras Varanavičius (1999 m. spalis – 2012 m. kovas)
 Julius Kvedaras (2012 m. kovas – 2016 m. sausis)
 Edvinas Eimontas (2016 m. sausis – 2017 m. gegužės 18 d.)
 Vidmantas Butkevičius (2017 m. gegužės 18 – rugsėjo 30 d.) (pareigas ėjo laikinai)
 Tomas Danilevičius (2017 m. rugsėjo 30 d. – 2023 m.).
 Edgaras Stankevičius, nuo 2023 m.

 Vykdomasis komitetas 
 Tomas Danilevičius (LFF prezidentas)
 Mindaugas Bondauskis (LFF I viceprezidentas, Telšių apskrities futbolo federacijos prezidentas)
 Vidmantas Butkevičius (Lietuvos salės ir paplūdimio futbolo asociacijos prezidentas)
 Darius Butkus (Panevėžio apskrities futbolo federacijos prezidentas)
 Žydrūnas Buzas (Marijampolės apskrities futbolo federacijos prezidentas)
 Nerijus Dunauskas (Futbolo trenerių rengimo asociacijos prezidentas)
 Dainius Gudaitis (Lietuvos vaikų ir jaunių ugdymo futbolo asociacijos prezidentas)
 Rimas Kantaravičius (Alytaus apskrities futbolo federacijos prezidentas)
 Artūras Krukis (Lietuvos moterų futbolo asociacijos prezidentas)
 Gintautas Mirauskas (Šiaulių apskrities futbolo federacijos prezidentas)
 Janas Nevoina (LFF II viceprezidentas, Lietuvos futbolo klubų asociacijos „A lyga“ prezidentas)
 Arūnas Pukelis (Tauragės apskrities futbolo federacijos prezidentas)
 Ingrida Siliūnienė (LFF III viceprezidentė, išrinkta Lietuvos futbolo federacijos narių)
 Sergejus Sliva (Lietuvos futbolo teisėjų asociacijos prezidentas)
 Sergejus Slyva (Masinio futbolo asociacijos prezidentas)
 Deividas Šemberas (Vilniaus regiono futbolo sąjungos prezidentas)
 Dainius Širvys (Utenos apskrities futbolo federacijos prezidentas)
 Dainius Šumauskas (Kauno apskrities futbolo federacijos prezidentas)
 Gintautas Žemaitis (Lietuvos futbolo žaidėjų sąjungos prezidentas)
 Rimantas Žvingilas (Klaipėdos apskrities futbolo federacijos prezidentas)

 Nariai 
LFF iš viso turi 20 narių – 10 regioninių futbolo asociacijų ir 10 šakinių asociacijų.https://lff.lt/federacija/struktura/asociacijos/ 

 Regioninės asociacijos  Šakinės asociacijos Vilniaus rajono futbolo sąjunga
 Kauno apskrities futbolo federacija
 Klaipėdos apskrities futbolo federacija
 Šiaulių apskrities futbolo federacija
 Panevėžio apskrities futbolo federacija
 Marijampolės apskrities futbolo federacija
 Telšių apskrities futbolo federacija
 Tauragės apskrities futbolo federacija
 Alytaus apskrities futbolo federacija
 Utenos apskrities futbolo federacija Lietuvos futbolo teisėjų asociacija
 Lietuvos masinio futbolo asociacija
 Lietuvos moterų futbolo asociacija
 Lietuvos salės ir paplūdimio futbolo asociacija
 Futbolo trenerių rengimo asociacija
 Lietuvos vaikų ir jaunių ugdymo futbolo asociaciją
 Lietuvos futbolo klubų asociacija A Lyga
 Lietuvos studentų futbolo lyga
 Lietuvos futbolo žaidėjų sąjunga
 Asociacija „Lietuvos futbolo klubų sąjunga“ (Pirma lyga) 

 Projektai 
 LFF stadionas – 2010 m. iširus FK Vėtrai, LFF perėmė stadioną ir pervadino į LFF stadioną.
 LFF Kauno treniruočių centras – 2001 m. pastatytas Kauno futbolo maniežas
 Naujosios Vilnios futbolo kompleksas – vykdytas 2004–2009 m.
 Nacionalinė futbolo akademija – 2006 m. įkurta, 2019 m. restruktūrizuota. Veikla perleista „Be1SC“ sporto klubui (VšĮ „Kauno futbolo akademija“), pervadinta į „Be1 Nacionalinė Futbolo Akademija“.

 Emblemos 

 Šaltiniai 


Kategorija:UEFA valstybės narės